19.7.2011 Jurnalul Oficial al Uniunii Europene L 188/47 DECIZIA 2011/430/PESC A CONSILIULUI din 18 iulie 2011 de actualizare a listei persoanelor, grupurilor şi entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 27 decembrie 2001, Consiliul a adoptat Poziţia comună 2001/931/PESC privind aplicarea de măsuri specifice pentru combaterea terorismului (1). (2) La 12 iulie 2010, prin Decizia 2010/386/PESC (?), Consiliul a actualizat lista persoanelor, grupurilor și enti- tăţilor care fac obiectul articolelor 2, 3 şi 4 din Poziţia comună 2001/931/PESC. (3)  La 31 ianuarie 2011, prin Decizia 2011/70/PESC (0), Consiliul a actualizat în continuare lista persoanelor, grupurilor și entităților care fac obiectul articolelor 2, 3 şi 4 din Poziţia comună 2001/931/PESC și a abrogat Decizia 2010/386/PESC, exceptând în ceea ce priveşște grupul menționat la punctul 25 din partea 2 a anexei la aceasta. (4)  În conformitate cu articolul 1 alineatul (6) din Poziția comună 2001/931/PESC, se impune o  revizuire integrală a listei persoanelor, grupurilor şi entităților cărora li se aplică Deciziile 2010/386/PESC şi 2011/70/PESC. (5)  În prezenta decizie figurează rezultatul  revizuirii respective, efectuate de Consiliu. (6)  Consiliul a stabilit că nu se mai justifică menţinerea anumitor persoane şi grupuri pe lista persoanelor, grupurilor și entităților cărora li se aplică articolele 2, 3 şi 4 din Poziţia comună 2001/931/PESC. (7)  Consiliul a conchis că persoanele, grupurile și entitățile enumerate în anexa la prezenta decizie au fost implicate JO L 344, 28.12.2001, p. 93. () JO L 178, 13.7.2010, p. 28. JO L 28, 2.2.2011, p. 57. în acte de terorism în sensul articolului 1 alineatele (2) şi (3) din Poziţia comună 2001/931/PESC, că s-a luat o decizie în privința lor de către o autoritate competentă în sensul articolului 1 alineatul (4) din poziția comună respectivă şi că ar trebui să facă în continuare obiectul măsurilor restrictive specifice prevăzute în respectiva poziție comună. (8) Lista persoanelor, grupurilor şi entităților cărora li se aplică articolele 2, 3 şși 4 din Poziţia comună 2001/931/PESC ar trebui să fie actualizată în consecință, ADOPTĂ PREZENTA DECIZIE: Articolul 1 Lista persoanelor, grupurilor şi entităților cărora li se aplică articolele 2, 3 și 4 din Poziţia comună 2001/931/PESC este lista prevăzută în anexa la prezenta decizie. Articolul 2 Decizia 2010/386/PESC, în măsura în care se referă la grupul menționat la punctul 25 din partea 2 a anexei la aceasta, și Decizia 2011/70/PESC se abrogă. Articolul 3 Prezenta decizie intră în vigoare la data publicării în Jurnalul Oficial al Uniunii Europene. Adoptată la Bruxelles, 18 iulie 2011. Pentru Consiliu Președintele C. ASHTON